钦定古今图书集成/明伦汇编/闺媛典/第046卷 > 黄妇余正
## 钦定古今图书集成/明伦汇编/闺媛典/第046卷 > 黄妇余正

按《闽书》：余正年十六，父从周以许瓯宁黄寿。明年将
笄，土豪伍马荣者欲强委禽焉。余据礼告父，父以女
辞，辞之，遂归于黄。于归之日，豪遣百馀人要于道，杀
黄夺余。余绐曰：“返致吾言，吾未为黄妇，势且适人，孰
与主公？汝以胁取，吾以胁归，虽在主公实憎之。毋宁
归而待聘，主公，与我俱免。”人口百馀人者皆去。余扶
黄尸归白于官。土豪坐诛。遂卜地葬夫。自杀以从。时
至和己巳岁也。